Virtual Boy

Nintendon el fiasco on varsin epänautittava ilman kamalaa oikeaa rautaakin. Ainakin idea oli omintakeinen...mutta niin oli Wii U:ssakin.
Kirjastosta pelaamisen arvoisia verrattuna pelattuihin on 0/14.
*3D Tetris: Welltristä rumemmilla graffoilla. Ainakin antromorfiset palikat ovat ihan hauskoja.
*Galactic Pinball: 4 rullaamatonta pikkupöytää huonolla kamerakulmalla ja hirveillä fysiikoilla.
*Golf: Ulkoasultaan persoonaton golfpeli, jossa hieman tavallista kattavampi mutta myös kömpelömpi lyöntitapa.
*Insane Mouse Mansion: Suht uniikki mutta myös hyvin huono FPS-tyrmänkaluamisräiskintä, missä toisesta ristiohjaimesta liikutetaan hahmoa ja toisesta tähtäintä. Tarkoituksena on haahuilla pitkin käytäviä ja tappaa mörköjä aikamoisen tiukoilla aikarajoilla. Tämä yhdistettynä kömpelöihin ohjauksiin tekee vaikeusasteesta aika kilipäisen.
*Jack Bros.: Ei valitettavasti ihan Jack Shit, mutta silti putkimaisten ympäristöjensä ja pinnallisuudensa takia monotoninen kaksoisristiohjainräiskintä.
*Mario Clash: Jonkinlainen henkinen jatkaja Mario Bros.:lle, jossa hyöritään rullaamattomissa kentissä ja nakkaillaan kilpiä vihollisia päin. Pääinnovaationa on, että pelitasoja on kaksi ja joitakin vihollisia pitää sivutuupata kilpikonnia syvyyssuunnassa nakkaamalla. Peli viihdyttää muutaman minuutin ja sitten kyllästyminen iskee, kun enemmän räveltämistä vaativia vihollisia ruvetaan viljelemään urakalla.
*Mario's Tennis: Graffoiltaan hyvä ja pelattavuudeltaan kasuaali mutta myös mielikuvitukseton normitennis.
*Nester's Funky Bowling: Aikamoisen paljon League Bowlingia muistuttava keilailupeli huonommilla fysiikoilla ja estetiikalla. Ainakin välianimaatiot ovat OK.
*Red Alarm: Kolmannen persoonan vektoriavaruusräiskintä, jonka pelattavuus on aika mitäänsanomatonta ehkä puolivapaata liikkumista lukuun ottamatta. Kuolema heittää ruudun alkuun, mikä on sekin graffojen ohella turhan retroa.
*Space Squash: Pinnallinen ja epäselvähkö 3D-Pong-väännös sentään lukuisilla erilaisilla vihollishahmoilla.
*Teleroboxer: Ohjauksiltaan hankala ja mekaniikoiltaan tylsä ensimmäisen persoonan nyrkkeilypeli sentään jotenkuten persoonallisilla robottihahmoilla.
*Vertical Force: Esillepanoltaan tylsä avaruusräiskintä korkeudenmuutosmahdollisuudella ja tavallista monipuolisemmilla sivualusmekaniikoilla. Kaksi eri päällekkäistä pelialuetta yhdistettynä 3D-onanointiroinaan tekee menosta paikoin varsin epäselvää.
*Virtual Bowling: Keilailua enemmän golfpelejä muistuttavalla heittosysteemillä. Estetiikka on persoonatonta lukuun ottamatta paria hauskan purkikasta puherepliikkiä.
*Virtual Boy Wario Land: Super Mario Land 3:n tyylinen eli nähty tasoloikka sentään nopealla liikkuvuudella. Ruutusuunnittelu on tylsää putkijuoksua ja rajoitettu syvyyssuunnassa liikkuminen ei ole kiinnostavaa.